 Ó ní ilé làá wò, ká tó sọ ọmọ ní orúkọ, nítorí náà, ó yẹ káwọn òsèré náà máa kọkọ se àkíyèsí inú ilé tí wọn ti jáde wá, kí wọn tóo máa se yàǹga lórí ìtàkùn àgbáyé. Àwọn iròyin tì ẹ leè ní ìfẹ síí: Sé wọn rí òsìsẹ ilé ìfowó-pamọ Banker kankan, kó máa se àfihàn mọtò àbí ilé wọn lórí afẹfẹ?, sùgbọn àwọn akẹẹgbẹ mi yóò ra mọtò lásán, wọn yóò máa gbé wá sórí ayélujára, kódà, ẹnití kò tíì tó ogójì ọdún náà yóò máa polongo pé òun ń se ọjọ ìbí ogójì ọdún. Bí wọn sì tún ra ilé náà, wọn yóò máa gbe wa sórí afẹfẹ, Kín ló dé ? Ronkẹ Oshodi-Oke wá ń bèèrè pé kín ni wọn ń se èyí fún? Ọdúnladé Adékọlá ra ọkọ Range Rover, kò sẹni tó gbọ síi, nítorí pé ó gbọn, ó sì ní ọpọlọ ni. Bí Lámọín bá ra mọtò, ó di orí ayélujára, bí làkásègbè bá ra ilé, ó di orí ìtàkùn àgbáyé, se orí afẹfẹ ni èèyàn ti ń se ilé ayé ni ? Bẹẹ bá sì gbàgbé, ọpọ àwọn òsèré orí ìtàgé ni wọn fi dúkìá tí wọn sẹsẹ rà se yàǹnga lórí ayélujára. Lára wọn ni Mercy Aigbe tó ra ilé, tó gbe sí orí ìtàkùn àgbáyé àti Nkechi Blessing, tó sẹsẹ ra ọkọ Toyota Venza pẹlú Ọlátáyọ Amọkade, tí gbogbo èèyàn mọ sí Ìjẹbú, tóun náà ra ọkọ kan. Ronkẹ Oshodi-Oke wá ń bèèrè pé kín ni àwọn òsèré tíátà ń se èyí fún? Ronkẹ Oshodi-Oke ní ohun tí kò dara, kò dára ni, bí àwọn akẹẹgbẹ rẹ tó jẹ òsèré tíátà se máa ń fi dúkìá tí wọn bá sẹsẹ rà, bíi ilé àti mọtò, se bùgá lórí òpó ìkànsíra-ẹni. : Oshodi-Oke: Kò dára báwọn òsèré se ń fi dúkìá sakọ 